Украина Жоғарғы Кеңесі ғимараты

Украина Жоғарғы Кеңесі ғимараты () — Киев қаласының орталығында, Печерськ ауданында, Конституция алаңында орналасқан ғимарат. 

Сәулетші Владимир Заболотный дизайнымен құрылып, 1939 жылы ашылған ғимарат Украина Жоғарғы Кеңесінің отырыстарын өткізу үшін пайдалынылады.

Ғимарат Михаил Грушевский көшесінің шығыс жағында Украина Министрлер Кабинеті ғимаратының алдында орналасқан және Мариинский сарайымен, Мариинский саябағымен және жаяу жүргіншілер саябақ-алаңымен қоршалған.

 Құрылыс тарихы 
1934 жылы УКСР астанасы Харьковтен Киевке ауыстырылғаннан кейін Киевтің құрылысы мен қайта құрудың бас жоспары жасалып, бекітілді.

1936 жылдың ақпан айында «Бүкіл украиналық орталық атқару комитетінің» отырыстарына арналған ғимараттың ең жақсы жобасына сәулет конкурсы жарияланды, оған ең үздік мамандар, УКСР-дің атақты сәулетшілері Валериан Рыков, Владимир Заболотный, Сергей Григорьев және Яков Штейнберг жұмылдырылды. Қазылар алқасы Владимир Заболотный ұсынған жобаны таңдады.

Украина парламентінің ғимараты 1936—1939 жылдары салынды және 1939 жылдың жаз мезгілінің басында оны мемлекеттік комиссия «өте жақсы» деген бағамен қабылдады.

РКФСР Жоғарғы Кеңес Төралқасының 1940 жылғы 10 қаңтардағы Жарлығымен Украина КСР Жоғарғы Кеңесі ғимаратын салудағы табысты жұмысы үшін жобаның авторы, профессор В.Г. Заболотный және құрылыс бастығы, инженер Г. И. Пинскер Украина КСР Жоғарғы Кеңес Төралқасының Құрмет грамоталарымен марапатталып, ақшалай сыйлықтарға ие болды (тиісінше 5000 және 3000 рубль).

Жобаның авторы Владимир Заболотный 1940 жылы Мемлекеттік сыйлыққа ие болып, Киев қаласының бас сәулетшісі болып тағайындалды. Ғимарат сәулеті сол уақытқа тән классикалық әдістер мен формаларды қамтиды. Ашық түсті және табиғи ландшафтпен үйлесуі оны нағыз Киев ғимаратына айналдырады. Жоғарғы Кеңес ғимараты «украин сәулетінің классикасының» үлгісі болып табылады.

1939 жылғы 25 шілдесінен бастап Михаил Грушевский көшесі 5 мекенжайында орналасқан Жоғарғы Кеңес ғимаратында Украина Жоғарғы Кеңесінің отырыстары өтеді.

 «Рада» жүйесі 
Әрбір Украина халық депутатына тиісті функциялары бар «Рада-2» жүйесінің электрондық панелімен жабдықталған жеке жұмыс орны тағайындалады: тіркеу, дауыс беру, сөз сөйлеуге отыратын жерден жазылу, отыратын жерден сөйлеуге арналған микрофон және шағын монитор. Жүйені әзірлеген Анатолий Морозов.

Шағын компьютерде Украина Жоғарғы Кеңесінің ағымдағы жалпы отырысының барысы туралы ақпаратты алуға болады:
 жалпы отырыстың күн тәртібі
 орыннан сөз сөйлеуге кезек
 дауыс берудің жалпы қорытындысы
 депутаттық корпустың құрамы
 халық депутаттарын анықтау
 алқалы талқылауға депутаттардың қатысу мүмкіндігі

 Галерея 

 Дереккөздер 

Санат:Верховна Рада
Санат:Киев ғимараттары мен құрылыстары
Санат:Печерськ ауданы
Санат:Украина үкіметтік ғимараттары